Կորյուն Աթոյան

**Կորյուն Լուկաշի Աթոյան** (), հայ տնտեսագետ, տնտեսագիտության դոկտոր (1996), պրոֆեսոր (2006)։ Հայաստանի պետական տնտեսագիտական համալսարանի ռեկտոր (2011-2019)։

## Կրթություն
1974 թվականին ընդունվել է Երևանի պետական համալսարանի տնտեսագիտական ֆակուլտետ։ 1979 թվականին ավարտել է Երևանի ժողովրդական տնտեսության ինստիտուտը։ 1982-1985 թվականներին սովորել է Մոսկվայի շինարարության էկոնոմիկայի և կառավարման համամիութենական կենտրոնական գիտահետազոտական ինստիտուտի ասպիրանտուրայում, պաշտպանել է գիտական ատենախոսություն և ստացել տնտեսագիտության թեկնածուի գիտական աստիճան, 1994-1996 թվականներին սովորել է Մոսկվայի պետական շինարարական համալսարանի դոկտորանտուրայում։

## Աշխատանքային գործունեությունը
1981-1982 թվականներին և 1985-1988 թվականներին եղել է Մոսկվայի շինարարության էկոնոմիկայի և կառավարման համամիութենական կենտրոնական գիտահետազոտական ինստիտուտի Երևանի մասնաճյուղ, կրտսեր, ավագ գիտաշխատող, ապա սեկտորի վարիչ, 1988-1991 թվականներին` ՀՀ ՊետՇին բաժնի պետ, 1991-1994 թվականներին և 1996-1998 թվականներին` ՀՀ կրթության և գիտության նախարարության «Նոր-Նորք» ուսանողական ավանի վարչության կառավարիչ, 1998-1999 թվականներին` ՀՀ վարչապետի վերահսկողական ծառայություն, առաջատար մասնագետ, 1999-2000 թվականներին` ՀՀ պետական եկամուտների նախարարության բաժնի պետ, 2000-2001 թվականներին` ՀՀ Կառավարության տնտեսական բարեփոխումների վերլուծական-տեղեկատվական կենտրոնում խորհրդական, 2001-2005 թվականներին` ՀՀ ֆինանսների և էկոնոմիկայի նախարարության աշխատակազմի ծախսերի ֆինանսավորման վարչության պետ։

2005 թվականի փետրվարի 18-ին ՀՀ վարչապետի որոշմամբ նշանակվել է ՀՀ ֆինանսների և էկոնոմիկայի նախարարի տեղակալ։ 2008 թվականի հունիսի 20-ին ՀՀ վարչապետի որոշմամբ ազատվել է Հայաստանի Հանրապետության ֆինանսների և էկոնոմիկայի նախարարի տեղակալի պաշտոնից։ 2008-2011 թվականներին` ՀՀ ֆինանսների նախարարի գլխավոր խորհրդական։ 2011-2018 թվականներին եղել Հայաստանի պետական տնտեսագիտական համալսարանի ռեկտոր։

## Գիտական գործունեությունը
Աշխատանքները վերաբերում են շինարարության նյութատեխնիկական մատակարարման կատարելագործմանը։ Հեղինակ է շուրջ 50 գիտական հոդվածների և աշխատությունների։ 2011 թվականից` ԵՊՀ 015 մասնագիտական խորհրդի անդամ, 2007-2010 թվականներին` ՀՀ ԳԱԱ Միքայել Քոթանյանի անվան տնտեսագիտության ինստիտուտի մասնագիտական խորհրդի անդամ, 2006 թվականին ընտրվել է Բնապահպանության և կենսագործունեության անվտանգության գիտությունների միջազգային ակադեմիայի անդամ, 2005-2007 թվականներին՝ ՀՀ ֆինանսների և էկոնոմիկայի նախարարության տնտեսագիտական հետազոտությունների ինստիտուտի և Կառավարությանն առընթեր պետական գույքի կառավարման վարչության` Կառավարման և տնտեսական բարեփոխումների ինստիտուտի մասնագիտական խորհրդի անդամ, 2003 թվականից՝ ՀՀ բարձրագույն որակավորման հանձնաժողովի անդամ, 2002 թվականին մասնակցել է Վիեննայի միացյալ ինստիտուտի կողմից կազմակերպված դասընթացներին, Ավստրիա, 1996 թվականին ընտրվել է Ռուսաստանի Դաշնության Ինվեստիցիայի և շինարարության էկոնոմիկայի ակադեմիայի իսկական անդամ։

## Անդամակցություն
* ԵՊՀ 015 մասնագիտական խորհրդի անդամ (2011-2014)
* ՀՀ ԳԱԱ Մ. Քոթանյանի անվան տնտեսագիտության ինստիտուտի մասնագիտական խորհրդի անդամ (2007-2010)
* Բնապահպանության և կենսագործունեության անվտանգության գիտությունների միջազգային ակադեմիայի անդամ (2006)
* ՀՀ ֆինանսների և էկոնոմիկայի նախարարության տնտեսագիտական հետազոտությունների ինստիտուտի և Կառավարությանն առընթեր պետական գույքի կառավարման վարչության` Կառավարման և տնտեսական բարեփոխումների ինստիտուտի մասնագիտական խորհրդի անդամ (2005-2007)
* ՀՀ բարձրագույն որակավորման հանձնաժողովի անդամ (2003)
* Վիեննայի միացյալ ինստիտուտի կողմից կազմակերպված դասընթացներին, Ավստրիա (2002)
* Ռուսաստանի Դաշնության Ինվեստիցիայի և շինարարության էկոնոմիկայի ակադեմիայի իսկական անդամ (1996)

## Պարգևներ և կոչումներ
* ՀՀ վարչապետի հուշամեդալ, 2006 և 2007 թվականներ

## Երկեր
* Արտադրության նյութական ապահովում։ Ուսումնական ձեռնարկ։ Տնտեսագիտական բուհերի «Լոգիստիկա» և «Մարքեթինգ» մասնագիտությունների ուսանողների համար։ Կ. Աթոյան, Վ. Աթոյան, Երևան, Ա. հ., 2005:
* Ձեռնարկատիրության կարգավորում։ Երևան, Յասոն, 2010 (համահեղինակ)։
* Տարածական զարգացում։ Հայաստանի պետական տնտեսագիտական համալսարան, Երևան, Տնտեսագետ, 2014 (համահեղինակ)։
* Մարզերի զարգացման սոցիալ-տնտեսական հիմնախնդիրները Հայաստանի Հանրապետությունում։ Հանրապետական գիտաժողովի նյութեր, Հայաստանի պետական տնտեսագիտական համալսարանի Եղեգնաձորի մասնաճյուղ, Եղեգնաձոր, Նահապետ, 2014 համահեղինակ)։
* Արտասահմանյան և հայաստանյան առաջատար համալսարանների փորձի ուսումնասիրությունը և դրա ներդրման հնարավորությունները ՀՊՏՀ- ում։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Բնակչության միգրացիայի կարգավորման գերակայությունները Հայաստանի Հանրապետությունում։ Մենագրություն։ Կորյուն Աթոյան, Հայաստանի պետական տնտեսագիտական համալսարանի, Երևան, Տնտեսագետ, 2015։
* Հայաստանի Հանրապետությունում պետական կառավարման և տեղական ինքնակառավարման բարեփոխումների գերակայությունները արդի փուլում։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Հայաստանը տարածաշրջանային զարգացումների համատեքստում. տնտեսություն և քաղաքականություն։ Երևան, Տնտեսագետ, 2015 (համահեղինակ)։
* Հայաստանի Հանրապետության տնտեսական զարգացման գերակայունությունների գնահատումը և կանխատեսումը։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Սփյուռքի ներդրումները Հայաստանի Հանրապետության տնտեսության մեջ. զարգացման հեռանկարները։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Բիզնեսի բարոյականության և սոցիալական պատասխանատվության հիմնախնդիրները Հայաստանի Հանրապետությունում։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Կլիմայի փոփոխության սոցիալ-տնտեսական հետևանքները և հարմարեցման միջոցառումները Հայաստանում։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Բնական պաշարների օգտագործման նորամուծական եղանակների միջազգային փորձը և Հայաստանում կիրառման հնարավորությունները։ Հայաստանի պետական տնտեսագիտական համալսարան, Երևան ։ Տնտեսագետ, 2015 (համահեղինակ)։
* ՀՀ տնտեսության ոլորտային զարգացման և հարկաբյուջետային քաղաքականության հիմնախնդիրները Մաքսային միության անդամակցության պայմաններում։ Հայաստանի պետական տնտեսագիտական համալսարան, Երևան, Տնտեսագետ, 2015(համահեղինակ)։
* Պարենային և առաջին անհրաժեշտության ոչ պարենային ապրանքների շուկաների բնորոշ գծերը և կարգավորման կառուցակարգերը Հայաստանի Հանրապետությունում 
* Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* ՀՀ տարածքային համաչափ զարգացման սոցիալ -տնտեսական հիմնախնդիրները։ Հայաստանի պետական տնտեսագիտական համալսարան, Երևան, Տնտեսագետ, 2015
* Հայաստանի բուհական վերլուծական կենտրոնները։ Հայաստանի պետական տնտեսագիտական համալսարան, Երևան, Տնտեսագետ, 2015 (համահեղինակ)։
* Տնտեսական անվտանգության արդի հիմնախնդիրները Հայաստանի Հանրապետությունում։ [Մենագրություն]։ Հայաստանի պետական տնտեսագիտական համալսարան, Երևան, ՎՄՎ-Պրինտ, 2016 (համահեղինակ)։
* Բիզնեսի ներածություն։ (Ուսումնական ձեռնարկ), Հայաստանի պետական տնտեսագիտական համալսարան, Երևան, Տնտեսագետ, 2017 (համահեղինակ)։

## Ծանոթագրություններ

Կատեգորիա:Հայ տնտեսագետներ
Կատեգորիա:Բերդ քաղաքում ծնվածներ
Կատեգորիա:1956 ծնունդներ
Կատեգորիա:Փետրվարի 16 ծնունդներ
Կատեգորիա:ՀՊՏՀ շրջանավարտներ
Կատեգորիա:ՀՊՏՀ ռեկտորներ
Կատեգորիա:ՀՀԿ անդամներ
Կատեգորիա:Հայ պրոֆեսորներ
Կատեգորիա:Տնտեսագիտական գիտությունների դոկտորներ
Կատեգորիա:ՀՀ վարչապետի հուշամեդալակիրներ